คือว่าหนูไปรักษามีบุตรยากค่ะ คุณให้ทายยาปรับฮอร์โมนเรื่อยๆโดยไม่เว้นช่วง อยากทราบว่าระหว่างที่ทายยาเป็นไปได้ไหมค่ะที่ประจำเดือนจะมา หรือต้องหยุดยาเท่านั้นประจำเดือนถึงจะมาค่ะ
สวัสดีค่ะ ภาวะการมีบุตรยาก (Infertility) สามารถเกิดได้จากหลายสาเหตุค่ะ บางครั้งอาจเกิดปัญหาจาเกิดภาวะฮอร์โมนที่ไม่สมดุล หรือ อาจเป็นสาเหตุที่ทำให้บางรายเกิดปัญหาตามมาเช่น การไม่ตกไข่ได้ค่ะดังนั้น การที่เเพทย์ พยายามทำการปรับระดับฮอร์โมน โดยการใช้ยาฮอร์โมน จะเเล้วเเต่เเพทย์แต่ละคนค่ะ ว่าวางแผนอย่างไร จะใช้ยานานเท่าไหร่ จะให้รอบเดือนมาเมื่อไหร่ค่ะ บางรายอาจให้ยาวสักเล็กน้อย ค่อยให้มีเลือดมาค่ะ เเละฮอร์โมนก็มีหลายแบบค่ะ ทั้งเเบบฮอร์โมนเดี่ยว เเละฮอร์โมนผสมค่ะ บางครั้ง ต้องหยุดยาประจำเดือนถึงมา หรือบางอย่างต้องทานฮอร์โมน 2 ตัวเป็นลำดับต่อจากกันค่ะ เเต่ส่วนมากมักไม่น่ามีเลือดออกระหว่างการรับประทานยา หรือ ถ้ามีอาจเป็นเเค่เลือดออกกระปริบกระปรอยเล็กน้อยค่ะแนะนำให้ลองอ่านรายละเอียดที่น่าจะระบุที่ซองยา ว่าให้ทานอย่างไร เว้นช่วงอย่างไร หรือถามเเพทย์ที่ให้ยาค่ะ ว่าวางเเผนการใช้ยาอย่างไรค่ะ